অস্ট্রেলিয়ার ক্রিকেটারদের কী বললেন কৈলাস বিজয়বর্গীয়

ওয়েব ডেস্ক: মধ্যপ্রদেশে অস্ট্রেলিয়ার ক্রিকেটারের শ্লীলতাহানির (Australian Female Cricketer Assault) অভিযোগে তোলপাড় গোটা দেশ। এই পরিস্থিতিতে ওই মহিলা ক্রিকেটারদেরই দুষলেন বিজেপি নেতা তথা মধ্যপ্রদেশের নগরোন্নয়নমন্ত্রী কৈলাস বিজয়বর্গীয় (Kailash Vijayvargiya)। তিনি বলেন,এই যে ঘটনা ঘটল, তা সকলের জন্য শিক্ষা। এটা আমাদের কাছে যেমন শিক্ষা, তেমনই খেলোয়াড়দের কাছেও শিক্ষা।”

ভারতে খেলতে এসে শ্লীলতাহানির শিকার অস্ট্রেলিয়া ক্রিকেট টিমের দুই মহিলা খেলোয়াড়।একটি নামকরা পাঁচতারা হোটেলে ছিলেন তাঁরা। সেখান থেকে সামনেই একটি ক্য়াফেতে যাচ্ছিলেন অস্ট্রেলিয়া টিমের দুই মহিলা ক্রিকেটার, ওই সময়ে বাইকে এক যুবক তাদের টিটকিরি করে এবং শ্লীলতাহানি করে বলে অভিযোগ। ইন্দোরের ঘটনায় বিশ্বের কাছে ভারতের মাথা নীচু হয়ে গিয়েছে, মধ্যপ্রদেশ ক্রিকেট বোর্ডও ক্ষমা চেয়েছে। সেখানেই বিতর্কিত মন্তব্য করে আগুনে ঘি ঢালেন বিজেপি নেতা কৈলাশ বিজয়বর্গীয়। তিনি বললেন, “এই ঘটনা ওই খেলোয়াড়দের কাছে একটা শিক্ষা”। বিজেপি নেতার বক্তব্য, বাইরে বেরোনোর সময় ওই মহিলা ক্রিকেটারদের স্থানীয় প্রশাসনকে জানানো উচিত ছিল। ওই ঘটনা থেকে সকলের শিক্ষা নেওয়ার প্রয়োজন রয়েছে বলেও মনে করেন।

আরও পড়ুন: ২০০২ ভোটার তালিকায় নাম না থাকলে কি হবে? জানাল নির্বাচন কমিশন

এই ঘটনার প্রেক্ষিতে বিজয়বর্গীয় বলেন, “আমি নিজের চোখে দেখেছি, কী ভাবে ভিড়ের মধ্যে ফুটবলারদের জামা ছিঁড়ে নেওয়া হয়েছে। আমার সঙ্গে হোটেলে এক ইংলিশ ফুটবলার ছিলেন। হঠাৎ সেখানে ভিড় জমে যায়। কেউ কেউ ওই ফুটবলারের কাছে সই চাইছিলেন। এক মহিলা ওই ফুটবলারকে চুম্বন করলেন এবং তাঁর জামা ছিঁড়ে দিলেন।” তার পরেই বিজয়বর্গীয় বলেন, “খেলোয়াড়দের নিজেদের জনপ্রিয়তার বিষয়টি মাথায় রাখা উচিত। যখনই খেলোয়াড়রা কোথাও যান, সবাই ঘিরে ধরে। আমরাও যদি কোথাও যাই, তাহলেও অন্তত একজনকে জানিয়ে যাই। এই ঘটনা সবার জন্যই একটা শিক্ষা। সে আমাদের জন্যই হোক বা খেলোয়াড়দের জন্য। এই ঘটনা খেলোয়াড়দের মনে করাবে যে ভবিষ্যতে কোথাও গেলে অন্তত নিজেদের সিকিউরিটি বা স্থানীয় প্রশাসনকে জানিয়ে যাওয়া।

দেখুন ভিডিও